open-index/open-wikipedia-markdown huggingface dataset:
Peter Mayhew

**Peter William Mayhew** (19. toukokuuta 1944 Great Yarmouth, Englanti – 30. huhtikuuta 2019 Texas, Yhdysvallat) oli englantilainen näyttelijä, joka esitti Chewbaccaa *[[Tähtien sota]]* -elokuvissa.

Mayhew oli 221 senttimetriä pitkä. Hän työskenteli apulaisena King's College Hospitalissa Lontoossa, kunnes näyttelijänura alkoi vuonna 1977 roolilla elokuvassa *[[Sinbad ja tiikerinsilmä]]*. Roolinsa *Tähtien sota* -elokuvissa Mayhew sai George Lucasin etsittyä pitkäkasvuista henkilöä Chewbaccaksi. ''The Last Jedi'' -elokuvassa hän toimi konsulttina Chewbaccan uudelle näyttelijälle, Joonas Suotamolle. 

Mayhew asui Texasissa, ja hänelle myönnettiin Yhdysvaltain kansalaisuus lokakuussa 2005. Mayhew kuoli sydänkohtaukseen 74-vuotiaana kotonaan Texasissa 30. huhtikuuta 2019.

## Lähteet

## Aiheesta muualla
Daily Express

**Daily Express** on brittiläinen konservatiivinen tabloid-kokoinen sanomalehti. Kesäkuussa 2025 sen levikki oli 113 837. 

Lehti on perustettu vuonna 1900. Vuonna 2000 lehti myytiin Richard Desmondin Northern & Shellille, joka julkaisee julkkisten elämään keskittyvää *OK*-viikkolehteä. Kauppa herätti närää konservatiivisen lukijakunnan keskuudessa, koska Desmondin lehtikonserniin kuuluu myös pornolehtiä.

Vuonna 2018 puolestaan Trinity Mirror, joka julkaisee muun muassa *[[Daily Mirror]]ia*, ilmoitti ostavansa *Daily Expressin* ja muut Northern & Shellin julkaisut 126,7 miljoonalla punnalla.

Daily Express edustaa poliittista oikeistoa. Se on ollut vuosia *[[Daily Mail]]in* kovin kilpailija. 

Tyypillisiä *Daily Expressin* etusivun uutisten aiheita ovat asuntojen hinnat, ruokaskandaalit, lääketieteelliset ihmeet ja sää. Lehti seurasi poikkeuksellisen aktiivisesti Walesin prinsessa Dianan elämää. Vuonna 2006, yhdeksän vuotta kuolemansa jälkeen, Diana oli etusivulla 46 kertaa.

Lehden päätoimittaja on Gary Jones vuodesta 2018.

## Lähteet
Sirkusartisti

**Sirkusartisti** on ammatillisessa oppilaitoksessa suoritettava sirkusalan perustutkinnon tutkintonimike. Opinnot suoritetaan sirkusalan koulutusohjelmassa. Koulutuksen laajuus on 180 opintopistettä. Opinnot kestävät 3 vuotta. Koulutusta on järjestänyt esimerkiksi Koulutuskeskus Salpaus Lahdessa.

Koulutus antaa valmiudet sirkusalan osaamista edellyttäviin tehtäviin muun muassa sirkus-, teatteri- ja musiikkialalla. Mahdollisia työpaikkoja ovat sirkus, teatteri ja erilaiset esiintyjäryhmät.
## Lähteet

## Aiheesta muualla
* OPH: Sirkusalan uudistettu perustutkinto 1.8.2021-, luonnos (opintopolku.fi)
* Sirkusalan perustutkinto. 321902  (aavo.fi)
Aleksandr Rodimtsev

**Aleksandr Iljitš Rodimtsev** () (8. maaliskuuta 1905 – 13. huhtikuuta 1977) oli neuvostoliittolainen kenraalieversti toisessa maailmansodassa ja kaksinkertainen Neuvostoliiton sankari (vuosina 1937 ja 1945).

## Elämä

Rodimtsev syntyi vuonna 1905 köyhään maanviljelijäperheeseen Šarlykin kylässä. Hän liittyi puna-armeijaan  1927 ja  1932  hän valmistui sotilasakatemiasta majurin arvoisena. Sotaan hän osallistui ensimmäisen kerran Espanjan sisällissodassa tasavaltalaisten puolella Neuvostoliiton interventiojoukoissa vuosina  1936-1937, jolloin hänet julistettiin ensimmäisen kerran Neuvostoliiton sankariksi. Vuonna 1940 hän valmistui Frunzen sotilasakatemiasta. 

II maailmansodassa Rodimtsev taisteli Stalingradin taistelussa, jossa hän komensi 13. kaartin kivääridivisioonaa. Vuodesta 1943 Rodimtsev komensi 32. kaartin jalkaväkiryhmää, joka otti osaa Tšekkoslovakian pääkaupungin Prahan valtaukseen. Toisen kerran hän sai Neuvostoliiton sankarin arvonimen  2. kesäkuuta 1945, kun hänen joukkonsa saavuttivat Oderjoen Puolassa, "sankarillisuudesta ja rohkeudesta". Rodimtsev oli hyvin suosittu joukkojensa keskuudessa ja tunnettiin  rohkeudestaan.

Sodan jälkeen Rodimtsev suoritti erilaisia korkeita sotilastutkintoja nousten lopulta Puna-armeijan yleisesikuntaan. Pian sodan jälkeen hänet siirrettiin komentamaan Itä-Siperian sotilaspiiriä, jonka jälkeen hänet siirrettiin sotilasattaseaksi Albaniaan, ennen kuin hänet lopulta komennettiin komentamaan Pohjoista sotilaspiiriä.

Vuonna 1966 hän nousi kansanedustajaksi Neuvostoliiton korkeimpaan neuvostoon. Rodimtsev kuoli Moskovassa huhtikuussa 1977. Rodimtsevin mukaan on nimetty katu Volgogradissa, Orenburgissa ja Tšernigovissa. Rodimtsev kirjoitti useita kirjoja, jotka olivat yleensä joko omaelämäkerrallisia tai sodankäynnin teoriaa käsitteleviä.
The Nation

**The Nation** on yhdysvaltalainen politiikkaa ja kulttuuria käsittelevä viikkolehti, jota pidetään Yhdysvaltojen "poliittisen vasemmiston lippulaivana". Se on vuoden 2007 tiedon mukaan maan luetuin mielipidelehti. Lehti perustettiin 6. heinäkuuta 1865 orjuuden vastustajien lehdeksi. Lehteä julkaisee The Nation Company New Yorkissa. Se on Yhdysvaltain vanhin yhtäjaksoisesti julkaistu viikkolehti.

Lehti ilmoittaa tukevansa kansalais- ja ihmisoikeuksia, taloudellista tasa-arvoa ja rauhaa. Se pyrkii haastamaan status quota sekä rohkaisemaan toisinajattelua.

## Lähteet

## Aiheesta muualla
*''The Nation'' -verkkosivusto
*''The Nation'' -digitaalinen arkisto
Purgatory of the Second Sun

__NOTOC__
**Purgatory of the Second Sun** on Pain Confessorin kolmas studioalbumi, joka julkaistiin 14. maaliskuuta 2007. Levyn kansiteema käsittelee maailmanloppua, jossa kaksi aurinkoa syntyvät vierekkäin.

Albumi debytoi Suomen virallisen listan sijalla 15.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
Kaikkien kansojen kirkko

**Kaikkien kansojen kirkko** eli Kuolemantuskan basilika on vuosina 1919–1924 rakennettu kirkko Getsemanen puutarhassa Jerusalemissa. Sen sisällä on kivi, jonka äärellä Jeesuksen sanotaan rukoilleen elämänsä viimeisenä iltana.


File:Jerusalem Church of all nations BW 4.JPG|Kirkon vasen laiva
File:Jerusalem Church of all nations BW 2.JPG|Keskilaiva
File:Jerusalem Church of all nations BW 3.JPG|Oikea laiva


## Lähteet

## Aiheesta muualla
Festung Hohensalzburg

**Festung Hohensalzburg** (suora suomennos *Korkea Salzburgin linnoitus*) on linna itävaltalaisessa Salzburgin kaupungissa. Linna sijaitsee Festungbergin kukkulalla. Se on 250 metriä leveä ja 150 metriä korkea ja siten yksi Euroopan suurimmista keskiaikaisista linnoista.
Pop-punk

**Pop-punk** on musiikkityyli, jossa yhdistyvät elementit punk rockista ja popmusiikista. Pop-punkin kulta-aikaa oli 1990-luvun puoliväli, mutta 2000-luvun alussa se on lähtenyt uuteen nousuun yhtyeiden kuten  Sugarcult, New Found Glory, Motion City Soundtrack, Good Charlotte, Fall Out Boy, Simple Plan ja Panic! at the Disco ansiosta.

Pop-punkin kotiseutuna voidaan pitää Kaliforniaa, josta monet suositut pop-punk -yhtyeet ovat kotoisin. Pop-punk -bändien esikuvia ovat mm. Green Day ja The Offspring, joiden läpimurto tapahtui vuonna 1994. Musiikilliselta tyyliltään pop-punk on huomattavasti alkuperäistä punkkia kevyempää ja hienovaraisempaa, eikä musiikissa kuulla niin usein esimerkiksi kiroilua tai yhteiskunnallisesti kantaanottavia sanoituksia.

## Yhtyeitä & artisteja

* A Day To Remember
* AFI
* Alien Ant Farm
* All Time Low
* Avril Lavigne
* Blink-182
* Boys Like Girls
* Fall Out Boy
* Good Charlotte
* Gob

* Hawk Nelson
* Jimmy Eat World
* Juustopäät
* Neck Deep
* New Found Glory
* MadCraft
* Man Overboard
* Motion City Soundtrack
* My Chemical Romance
* Real Friends

* Simple Plan
* 5 Seconds of Summer
* Sløtface
* The Story So Far
* Panic! at the Disco
* Tigers Jaw
* Tonight Alive
* The Offspring
* The Academy Is…
* Paramore
* Senses Fail

* Sugarcult
* The Vandals
* Phantom Planet
* Sum41
* Linn Nygård
* We the Kings
* We Are the In Crowd
* Yellowcard
* Zebrahead
Anouk (laulaja)

**Anouk Teeuwe** (s. 8. huhtikuuta 1975 Haag)  on alankomaalainen poprock-laulaja. Kansainvälisesti hänet tunnetaan vuoden 1997 hittikappaleestaan ”Nobody’s Wife”.

Anouk on julkaissut yhdeksän studioalbumia: *[[Together Alone]]* (1997), *[[Urban Solitude]]* (1999), *[[Graduated Fool]]* (2003), *[[Hotel New York]]* (2004), *[[Who’s Your Momma?]]* (2007), *[[For Bitter Or Worse]]* (2009), *[[To Get Her Together]]* (2011), *[[Sad Singalong Songs]]* (2013) ja *[[Paradise And Back Again]]* (2014). Levyistä kaikki paitsi *Graduated Fool* ovat nousseet Alankomaiden listaykkösiksi. 

Anoukin levy-yhtiö on EMI. Hän oli naimisissa muusikko Remon Stotijnin kanssa, jonka kanssa hänellä on kolme lasta. Myös Anoukin äiti on laulaja. 

Anouk edusti Alankomaita vuoden 2013 Eurovision laulukilpailussa, jotka järjestettiin Ruotsin Malmössä. Kappaleella "Birds" hän sijoittui kilpailussa yhdeksänneksi. 

## Diskografia
### Studioalbumit
* 
* 
* 
* 
* 
* 
* 
* 
* 
* 
* 
* 

### Livealbumit
* 
* 
* 
* 
* 

### Muut julkaisut
* 
* 

## Lähteet

## Aiheesta muualla
Isabella (minisarja)

**Isabella** on suomalainen kolmiosainen minidraamasarja, joka ensiesitettiin FST:llä vuoden 2007 alussa. Ruotsinkielisen sarjan on ohjannut Anders Engström ja käsikirjoittanut Michael Mueller. Sen päärooleissa näyttelevät Irina Björklund, Peter Franzén, Svante Martin, Linda Zilliacus ja Stina Ekblad. Sarjaa kuvattiin Vaasassa, keskeisenä tapahtumapaikkana Palosaaren kirkko, ja sen tuotti Ab Svengcom Production Ltd.

## Palkintoehdokkuudet
* Venla 2007:
** Paras miesnäyttelijä (Svante Martin)
** Paras naisnäyttelijä (Irina Björklund)
** Paras draamasarja

## Vastaanotto
Uusintaesityksen alla helmikuussa 2019 *[[Seura]]*-lehden Pertti Avola kirjoitti, ettei aika ole päällisin puolin syönyt 13 vuoden takaista sarjaa, mutta piti sen kerrontaa varsin jähmeänä. Sekä jännitystarinan että saippuasarjan piirteitä saavan minisarjan teemaksi muodostuu hänen mukaansa idealistisen nuoren naispapin joutuminen vastakkain realiteettien kanssa.

## Lähteet
Mehmed IV

**Mehmed IV** (osmaniturkiksi محمد رابع, *Meḥmed-i rābi‘*, 2. tammikuuta 1642 – 6. tammikuuta 1693) oli Osmanien valtakunnan sulttaani vuodesta 1648 vuoteen 1687. Mehmed nousi valtaistuimelle kuusivuotiaana, jolloin valta ei käytännössä ollut hänen käsissään. Hänen valtakautensa kolmea ensimmäistä vuotta janitsaarien johtajat manipuloivat hovin virkamiehiä ja hallitsivat näin valtakunnan tapahtumia.
Mehmed IV luovutti suurimman osan sulttaanin toimeenpanovallasta suurvisiirilleen pašša Köprülü Mehmedille.

## Triviaa
Ilja Repinin kuuluisa maalaus Zaporogit kirjoittavat pilkkakirjettä Turkin sulttaanille viittaa tarinan mukaan vuonna 1676 sattuneeseen historialliseen tapahtumaan, jossa zaporogit lähettivät Mehmed IV:lle vastauskirjeen tämän vaadittua heitä antautumaan osmanien alaisuuteen, vaikka kasakat olivat voittaneet turkkilaiset taistelussa.

## Lähteet
* 

### Viitteet

## Aiheesta muualla
Sykliineistä riippuvaiset kinaasit

**Sykliineistä riippuvaiset kinaasit** eli Cdk:t ovat entsyymejä, jotka säätelevät solusykliä. Nimen mukaisesti niiden toiminta riippuu sykliini-nimisistä proteiineista, jotka sitoutuvat Cdk:hon. 

## Sykliinit ja Cdk:t solusyklin eri vaiheissa

Sykliini-Cdk-kompleksit ohjaavat solua siirtymään solusyklin vaiheesta toiseen. Kompleksin on oltava oikeasta kohtaa fosforyloitunut toimiakseen. Kun solusyklin vaihe on ohitettu, sykliini tuhotaan, jolloin Cdk menettää aktiivisuutensa.

## Tyypit

Cdk-tyypit vaihtelevat eliöryhmittäin. Ihmisellä on useampia erilaisia Cdk:ta, hiivalla sen sijaan niitä on vain yhdenlaisia (Cdk1).

**Lista CDK:sta sekä niitä säätelevistä proteiineista, sykliineistä tai vastaavista.**
*CDK1; sykliini A, sykliini B 
*CDK2; sykliini A, cyclin E
*CDK3
*CDK4; sykliini D1, D2, D3 
*CDK5; p35 
*CDK6; sykliini D1, D2, D3 
*CDK7; sykliini H
*CDK8; sykliini C
*CDK9; sykliini T1, T2a, T2b, sykliini K 
*CDK10
*CDK11; sykliini L 

## Lähteet
*
Matthew Lillard

**Matthew Lillard** (s. 24. tammikuuta 1970) on yhdysvaltalainen näyttelijä. Hän on näytellyt muun muassa elokuvissa *[[Scooby-Doo (elokuva)|Scooby-Doo]]* (2002) ja *[[Scooby-Doo 2: Monsterit vapaalla]]* (2004).

Lillard on syntynyt Lansingissa, Michiganin osavaltiossa, mutta kasvoi Tustinissa, Kaliforniassa. Kaliforniassa hän opiskeli American Academy of Dramatic Arts -nimisessä koulussa näyttelijätoverinsa Paul Ruddin kanssa. Myöhemmin hän opiskeli teatterikoulu Circle in the Squaressa New Yorkissa. 

Lillard avioitui näyttelijä Heather Helmsin kanssa vuonna 2000 ja heillä on kolme lasta.

## Valikoitu filmografia
**[[Ghoulies]]* (1993)
**[[Mad Love]]* (1995)
**[[Hakkerit (elokuva)|Hakkerit]]* (1995)
**[[Scream (elokuva)|Scream]]* (1996)
**[[Scooby-Doo (elokuva)|Scooby-Doo]]* (2002)
**[[Looney Tunes: Taas kehissä]]* (2003)
**[[Kaikki keinot sallittu]]* (2004)
**[[Scooby-Doo 2: Monsterit vapaalla]]* (2004)
**[[Mitä rakkaus on (elokuva)]]* (2007)
**[[Extreme Movie]]* (2008)
**[[Scooby-Doo! Mystery Incorporated]]* (2010–nykyhetki) (ääni)
**[[The Descendants]]* (2011)
**[[The Pool Boys]]* (2011)
**[[Five Nights at Freddy’s (elokuva)|Five Nights At Freddy’s]]* (2023)
**[[Five Nights at Freddy’s 2 (elokuva)|Five Nights at Freddy’s 2]]* (2025)
*** (2026)

## Aiheesta muualla

*
Zirndorf

**Zirndorf** on kaupunki Saksassa Baijerin osavaltiossa. Se kuuluu Fürthin piirikuntaan ja sijaitsee aivan Nürnbergin länsipuolella. Zirndorfin pinta-ala on 28,8 neliökilometriä ja siellä on arviolta 25&nbsp;596 asukasta (vuonna 2018).

Zirndorfissa sijaitsee Playmobil-leluja valmistavan Brandstätter Groupin pääkonttori. Kaupungissa on myös *Playmobil Funpark* -huvipuisto.

## Lähteet

## Aiheesta muualla

* Kaupungin viralliset internetsivut
Jay Jay French

**John French** (syntymänimeltään **John Fred Segall**, taiteilijanimeltään **Jay Jay French**) s. 20. heinäkuuta 1952 New York City) on yhdysvaltalainen muusikko, joka on parhaiten tunnettu hard rock -yhtye Twisted Sisterin pitkäaikaisena rytmikitaristina.

Vuonna 2006 French vieraili Lordin ''The Arockalypse'' -albumilla, jolla soitti kitaraa kappaleessa "The Chainsaw Buffet". French on myöhemmin vieraillut myös yhtyeen keikoilla. French käyttää Epiphonen kitaroita.

## Lähteet

## Aiheesta muualla

* Frenchin virallinen kotisivu
Bredäng

**Bredäng** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Skärholmenin kaupunginosa-alueeseen. Sitä rajaavat Mälarhöjdenin ja Sätran kaupunginosat, sekä Huddingen ja Ekerön kunnat. Kaupunginosa muodostettiin vuonna 1962, ja se on maa-alaltaan 2,09 neliökilometrin suuruinen. Vuonna 2004 siellä asui keskimäärin 9 103 ihmistä. Kaupunginosalla on Mälaren-järven rantalinjaa noin 1,5 kilometrin verran.

Vuosina 1926-1956 Bredäng tunnettiin nimellä Jakobsberg. Siellä sijaitsee Bredängin metroasema.
John French (täsmennyssivu)

**John French** voi tarkoittaa muun muassa seuraavia henkilöitä:

*John French (1852–1925), brittiläinen sotamarsalkka
*John French (s. 1952), taiteilijanimiltään Jay Jay French tai J.J. French, yhdysvaltalainen hard rock -yhtye Twisted Sisterin pitkäaikainen rytmikitaristi.
*John French (s. 1948), taiteilijanimeltään Drumbo, yhdysvaltalainen rumpali ja muusikko
Bällsta

**Bällsta** on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (*Västerort*), ja kuuluu Bromman kaupunginosa-alueeseen. Sitä rajaavat Sundbyn, Bromstenin, Mariehällin, Riksbyn, Bromma Kyrkan ja Enebyn kaupunginosat. Kaupunginosa on maa-alaltaan 1,33 neliökilometrin suuruinen, ja vuonna 2005 siellä asui keskimäärin 777 ihmistä. Bällsta tunnetaan muun muassa siellä sijaitsevasta Solvallan raviradasta.
Harold Alexander

**Harold Rupert Leofric George Alexander** () oli brittiläinen sotamarsalkka sekä Tunisin ja Errigalin varakreivi (1946) ja jaarli (1952). Häntä pidetään yhtenä Britannian taitavimmista sotapäälliköistä toisen maailmansodan aikana. 

Oltuaan Ranskassa Britannian siirtoarmeijan komentajana ja johdettuaan Dunkerquen evakuoimista toukokuussa 1940 Alexander siirrettiin Britteinsaarten Southern Commandin komentajaksi. Vuonna 1942 hänet komennettiin ylipäälliköksi Burmaan. Saman vuoden elokuussa Alexanderista tuli Lähi-idän joukkojen ylipäällikkö. Hänen alaisuudessaan ollut  brittiläinen 8. armeija voitti Montgomeryn johdolla saksalaisen Rommelin johtaman armeijan Pohjois-Afrikassa loka–marraskuussa 1942 käydyssä El Alameinin toisessa taistelussa. Myöhemmin hän johti operaatiota Sisiliassa sekä valtasi ankarien taisteluiden jälkeen Italian niemimaan syyskuun 1943 ja syksyn 1944 välisenä aikana. Marraskuussa 1944 Alexanderista tuli koko Välimeren alueen ylipäällikkö, ja hänet nimitettiin sotamarsalkaksi.

Vuosina 1946–1952 Alexander oli Kanadan kenraalikuvernöörinä ja vuosina 1952–1954 puolustusministerinä.

## Lähteet

## Aiheesta muualla
Julia Taylor

**Julia Taylor** (s. 3. marraskuuta 1978, Budapest) on unkarilainen entinen pornonäyttelijä. Hän aloitti uransa vuonna 1998. Hän esiintyi uransa aikana hieman yli sadassa elokuvassa. Ennen pornouraansa Taylor työskenteli tarjoilijana.

## Lähteet

## Aiheesta muualla
*
Zahra Abdulla

**Zahra Ali Abdulla** (s. 27. marraskuuta 1965 Mogadishu) on suomalainen, somalialaissyntyinen entinen kaupunginvaltuutettu. Koulutukseltaan Abdulla on lähihoitaja ja kätilö.

## Lapsuus, nuoruus ja opiskelu
Somalian lisäksi Abdulla asui ennen kouluikää tätinsä kanssa joitakin vuosia Egyptissä. Yläasteikäisenä hän asui tätinsä kanssa puoli vuotta Nairobissa Keniassa. Abdulla pääsi Unescon stipendin avulla opiskelemaan lääketiedettä Tadžikistaniin, joka tuolloin kuului Neuvostoliittoon. Opinnot keskeytyivät Neuvostoliiton hajotessa, ja Abdulla joutui muuttamaan maasta. Somalian sisällissodan vuoksi hän ei kuitenkaan katsonut voivansa palata kotimaahansa.

## Pakolaiseksi
Alun perin Abdulla halusi lähteä Englantiin muttei saanut viisumia ja haki lopulta turvapaikkaa Suomesta parin muun somaliopiskelijan kanssa. Abdulla saapui Suomeen Neuvostoliitosta heinäkuun lopulla 1990. Abdulla asui aluksi Itä-Suomessa, kunnes muutti Helsinkiin vuonna 1993. Hän sai Suomen kansalaisuuden vuonna 1998. Suomen Pakolaisapu ry valitsi vuonna 2003 Abdullan vuoden pakolaisnaiseksi valintaperusteena se, että hän ei ole keskittynyt ajamaan pelkästään pakolaisten asioita vaan on laajemminkin toiminut yhteiskunnassa äitien ja naisten aseman hyväksi.

## Politiikka
Abdulla edusti vihreitä Helsingin kaupunginvaltuustossa 1997-2015. Maaliskuussa 2015 hän ja Sirkku Ingervo erosivat vihreiden valtuustoryhmästä perustaakseen uuden Punavihreät-nimisen valtuustoryhmän. Abdulla oli Vasemmistoliiton ehdokkaana vuoden 2017 kuntavaaleissa mutta ei tullut valituksi.

Somalian sodan alkupäivien aikana joulukuussa 2006 Abdulla antoi tietoa suomalaisille tiedotusvälineille sodan jaloissa olevasta Mogadishusta, jossa hän oli tapaamassa perhettään ja selvittämässä tyttöjen koulutushanketta. Abdulla pääsi palaamaan Somaliasta Suomeen Dubain kautta tammikuun alussa 2007.

Abdulla oli vihreiden Helsingin vaalipiirin ehdokkaana eduskuntavaaleissa 2003 (2&nbsp;792 ääntä), 2007 (4&nbsp;198 ääntä) ja 2011 (3&nbsp;562 ääntä). Häntä ei valittu eduskuntaan.

Abdulla asuu Helsingin Pukinmäessä, ja hänella on kaksi poikaa ja yksi tytär.

## Kunnianosoituksia

*  Helsinki-mitali (Helsinki, 2011)

## Lähteet

## Aiheesta muualla
* 
*
The Alliance

**The Alliance** oli showpainijärjestö, joka oli WCW:n ja ECW:n yhteinen liitto WWE:tä vastaan. Liitto perustettiin heinäkuussa 2001 ja se hajosi marraskuussa 2001, *Alliancen* hävittyä WWF:lle Survivor Series-tapahtumassa. Ottelussa otteli  *WWF*:n puolella The Rock, Chris Jericho, The Undertaker, Kane ja Big Show. *Alliancea* edustivat Steve Austin, Kurt Angle, Booker T, Rob Van Dam ja Shane McMahon.

## Jäsenet
**WCW**

* Brian Adams
* Buff Bagwell
* Booker T
* Bryan Clark
* Chavo Guerrero, Jr.
* Hurricane Helms
* Mark Jindrak
* Chris Kanyon
* Stacy Keibler
* Billy Kidman
* Hugh Morrus
* Sean O'Haire
* Shane McMahon (WCW:n omistaja)
* Diamond Dallas Page
* Chuck Palumbo
* Nick Patrick (tuomari)
* Charles Robinson (tuomari)
* Billy Silverman (tuomari)
* Shawn Stasiak
* Torrie Wilson

**ECW**

* Mike Awesome
* Justin Credible
* Tommy Dreamer
* Bubba Ray Dudley
* Stephanie McMahon (ECW:n omistaja)
* D-Von Dudley
* Paul Heyman (ECW:n toimitusjohtaja)
* Jazz
* Raven
* Rhyno
* Lance Storm
* Tazz
* Rob Van Dam

**WWF:n puolelta loikanneita:**

* Kurt Angle
* Stone Cold Steve Austin (johtaja)
* Christian
* Debra
* Brian Hebner (tuomari)
* Ivory
* Mighty Molly
* William Regal
* Steven Richards
* Terri Runnels
* Test
Kommunisti (suomalainen lehti)

**Kommunisti** oli Suomen kommunistisen puolueen (SKP) poliittis-teoreettinen äänenkannattaja, joka ilmestyi vuosina 1944–1990. Kommunisti ilmestyi kerran kuukaudessa ja sen painos oli noin 3 000–5 000. Puolet aikakauslehden tilasta vei, vuodesta 1962 lähtien, kansainvälisen Rauhan ja sosialismin ongelmia (RSO) -lehden suomennettu aineisto. RSO oli Neuvostoliitto-johtoisen kansainvälisen kommunistisen liikkeen äänenkannattaja.

Ensimmäinen Kommunisti ilmestyi 16. marraskuuta 1944 ja sitä painettiin 10 000 kappaletta. Kyseessä oli samalla SKP:n ensimmäinen julkinen lehti Suomessa. Ensimmäisen vuoden ajan Kommunisti ilmestyi kerran viikossa, mutta se ilmestymiskertoja vähennettiin kahteen kuukaudessa, kun SKP alkoi julkaista päivälehteä Työkansan Sanomat. SKP julkaisi vuosina 1945–1949 myös erillistä ruotsinkielistä aikakauslehteä Kommunisten.

SKP päätti loppuvuodesta 1983 lakkauttaa Kommunistin, jonka tehtävät siirrettiin uudelle Yhteistyö-viikkolehdelle. SKP:n 20. edustajakokous toukokuussa 1984 päätti kuitenkin lopettaa Yhteistyön ja aloittaa Kommunistin ilmestymisen uudelleen. Vuonna 1990 lehteä ilmestyi vain kolme numeroa. 

## Päätoimittajat
*Aimo Aaltonen 1944
*Matti Janhunen 1945–1963
*Inkeri Lehtinen 1963–1976
*Erkki Rautee 1976–1983
*Oiva Björkbacka 1984–1985
*Heikki Lehtinen 1986–?

## Lähteet
Jimmy Reed

**Mathis James "Jimmy" Reed** (6. syyskuuta 1925 – 29. elokuuta 1976) oli yhdysvaltalainen blues-laulaja.

Reed syntyi Mississippissä, ja hänelle opetti huuliharpun- ja kitaransoittoa Eddie Taylor. Hän siirtyi vuonna 1943 Chicagoon ja palveli toisen maailmansodan aikana Yhdysvaltain laivastossa. Hän palasi tilapäisesti Mississippiin, meni naimisiin Mary "Mama" Reedin kanssa ja muutti sitten Garyyn Indianaan.

Reedistä tuli menestyksekäs artisti. Hän kuitenkin kärsi alkoholismista ja sai myös epileptisiä kohtauksia, joita lääkärit aluksi epäilivät delirium tremensiksi. Reed oli niin huonossa kunnossa 1950-luvun lopulla, että studiossa häntä neuvottiin levytyksen aikana milloin aloittaa laulaminen, missä kohtaa kappaletta soittaa huuliharppua ja missä kohtaa kitaraa. Reed ei myöskään muistanut edes itse kirjoittamiensa kappaleiden sanoja, vaan hänen vaimonsa istui joskus levytyksissä kuiskaamassa sanat Reedille. Vaimon äänen voi kuulla taustalta kappaleissa "Big Boss Man" ja "Bright Lights, Big City", joissa hän laulaa mukana pitääkseen Jimmyn tahdissa. Terveysongelmat eivät kuitenkaan estäneet hittien tekoa, vaan edellä mainittujen lisäksi Reedin kuuluisia, R&B listan kärkipäähän nousseita kappaleita ovat "Baby, What You Want Me to Do", "Honest I Do", "You Don't Have to Go", "Going to New York" ja "Ain't That Lovin' You Baby". Kustakin on hyvin monenlaiset esittäjät tehneet cover-versioita.

Reed menehtyi vuonna 1976 50-vuotiaana Oaklandissa, Kaliforniassa. Reed pääsi Rock and Roll Hall of Fameen vuonna 1991. Jimmy Reed oli Rolling Stonesin huomattava musiikillinen vaikuttaja, ja yhtye levytti coverin Reedin kappaleesta "Honest I Do". 

## Lähteet
Pogoaminen

**Pogoaminen** on rock-konserteissa ihmisten harrastamaa hyppimistä paikoillaan. Se keksittiin tanssin muotona punkrockin myötä. 

Tanssi saa nimensä sen samankaltaisuudesta pogo-sauvan käyttöön, erityisesti tanssin yleisessä versiossa, jossa pidetään vartalo jäykkänä, kädet jäykkinä ja jalat lähellä toisiaan. Pogo-tanssi on moshauksen edeltäjä.

## Lähteet
Dajakit

**Dajakit** ovat alkuperäisasukkaita Borneon saarella. Dajakit jakaantuvat yli kahteensataan etniseen aliryhmään, joilla on omia perinteitään, murteita, lakeja ja kulttuurinsa, vaikka yhteisiä piirteitä on myös havaittavissa. Dajakit ovat osaa suurempaa austronesialaisia kieliä puhuvaa ryhmää, joita asuu Borneolla ja Malaijien saaristossa.

## Historia
Dajakkien esi-isien uskotaan tulleen Borneoon osana suurempaa austronesialaisten kansojen vaellusta 3000 vuotta sitten. Dajakit harjoittavat perinteisesti kaskiviljelyä, mikä vaatii laajoja maa-alueita ollakseen ekologisesti kestävää, sillä metsän on annettava välillä kasvaa kesannolla oleville kaskimaille. Tämä on johtanut verisiin yhteenottoihin, kun hallitus on määrännyt muita kansoja muutamaan dajakkien perinteisille maille. 

## Kulttuuri
Dajakkien pääkallonmetsästys on tunnetuin osa heidän kulttuuriperintöään. Dajakit uskovat perinteisesti henkiin, ja heidän animisminsa luokitellaan osaksi hindulaisuutta. Siihen kuuluu esi-isien ja jumalhahmojen palvontaa. 1900-luvulla kristinusko ja islam ovat vallanneet alaa erityisesti Borneon rannikkoseuduilla.

## Lähteet

## Aiheesta muualla
Tomi Joutsen

**Tomi Joutsen** (s. 30. huhtikuuta 1975 Lohja) on suomalainen muusikko, joka asuu Lohjalla. Hän on toiminut Amorphis-yhtyeessä laulajana vuodesta 2005 Pasi Koskisen jälkeen. Hän laulaa myös Sinisthra-yhtyeessä, jonka hän perusti vuonna 1999 yhdessä Markku Mäkisen kanssa *Nevergreen* nimisenä.

Tomi Joutsen toimi myös Lohjan nuorisotoimessa.

## Lähteet

## Aiheesta muualla
Inis Mór

**Inis Mór** (myös *Árainn* tai *Árainn Mhór*; ) on suurin Aransaarista Galwaynlahdessa Irlannin tasavallassa. Sen pinta-ala on 30 neliökilometriä. Sen suurin kylä on Kilronan.

Saaren nimi *Inis Mór* tarkoittaa iirin kielellä suurta saarta. Englanninkielisen nimen Inishmore otti käyttöön Ordnance Survey 1900-luvun puolivälissä. Inis Mória ennen olivat englantilaiset käyttäneet nimeä Aranmore, joka kuitenkin sekoitettiin usein Donegalin kreivikunnassa sijaitsevaan Arranmoreen. Iirin sana *árainn* tarkoittaa pitkää harjannetta, joka kuvaa saarta osuvasti.

Saarella on vahvaa irlantilaista kulttuuria, ja sillä on rikas esikristillinen ja kristillinen historia. Siellä käytetään iirin kieltä. Inis Mórilla sijaitsee muinainen linnoitus Dún Aengus.

Inis Mór on tärkeä matkailukohde. Saareen voi tutustua kesäkuukausina pikkubussilla, hevosrattailla ja polkupyörällä. Saarella on pieni museo, joka kertoo Dún Aengusin historiasta ja mahdollisista käyttötarkoituksista. Sen lähellä sijaitsee neoliittinen hauta ja perinnepuisto, jossa on perinteisiä kaislakattoisia taloja ja laiton tislaamo.

Inis Mórilla syntyi ja vietti lapsuutensa kirjailija Liam O'Flaherty (1897–1984). 

## Lähteet

## Aiheesta muualla
Andranik Markarjan

**Andranik Markarjan** () (12. kesäkuuta 1951 Jerevan, Armenian SNT – 25. maaliskuuta 2007) oli armenialainen poliitikko ja maan pääministeri vuoden 2000 toukokuusta kuolemaansa asti. Markarjan nimitettiin pääministeriksi Sargsjanin veljesten jälkeen. Armenian republikaanipuoluetta edustanut Markarjan nousi ministeriksi 2. toukokuuta 2000 erotetun Aram Sargsjanin jälkeen. Tämä oli ehtinyt olla virassa runsaan puoli vuotta murhatun veljensä Vazgen Sargsjanin jälkeen.

Markarjan osallistui Armenian politiikkaan 1960-luvulta lähtien. Vuonna 1968 hänestä tuli Neuvostoliitossa kielletyn Kansallisen yhtenäisyyden puolueen jäsen. Markarjan toimi puolueen hallituksessa vuodesta 1973. Hän haaveili itsenäisestä demokraattisesta Armeniasta ja oli Neuvostoliiton totalitaarisuuden voimakas kriitikko. Markarjan pidätettiin vuonna 1974 ja tuomittiin kahdeksi vuodeksi vankilaan epäisänmaallisten ajatusten ja toimien levittämisestä.

Armenian itsenäistymisen jälkeen vuonna 1992 Markarjanista tuli Armenian republikaanipuolueen jäsen. Hän vaikutti puolueen ideologian kehittymiseen ja toimi puolueen hallituksen puheenjohtajana vuodesta 1993 kuolemaansa saakka.

Vuonna 1999 sydänleikkauksessa ollut Markarjan kuoli sydänkohtaukseen vuonna 2007. Hän oli naimisissa ja hänellä oli kolme lasta.

## Lähteet
*
Transjordania

**Transjordanian emiraatti** (, ) oli brittiläiseen imperiumiin kuulunut protektoraatti, joka perustettiin vuonna 1921. Yhdessä Palestiinan kanssa alueet muodostivat Palestiinan mandaatin, jonka hallinnan Kansainliitto oli antanut Britannialle saatuaan alueen ensimmäisessä maailmansodassa romahtaneelta Osmanien valtakunnalta. Britannia oli sodan aikana miehittänyt alueet arabien avustuksella. 

Osana Palestiinan mandaattia myös Transjordania kuului Balfourin julistuksessa mainittuun "juutalaisten kotimaahan". Vuonna 1928 siitä kuitenkin tehtiin perustuslaillinen monarkia, jolla oli arabihallitsija. Tasapainoillessaan juutalaisten ja arabien suosiosta Britannia esti juutalaisten muuton Transjordaniaan, ja julisti ainoastaan Palestiinan juutalaisten ”kansalliseksi kodiksi”.   

Transjordania itsenäistyi brittien hallinnasta vuonna 1946, jolloin siitä tuli Jordanian valtio. Emiiri Adbullah otti tässä yhteydessä tittelin Jordanian kuningas. Vuosina 1948–1950 arabien ja Israelin välisen sodan tuloksena se miehitti ja liitti itseensä Palestiinan alueeseen kuuluneen Länsirannan ja organisoitui Jordanian kuningaskunnaksi. Valtauksen johdosta Jordanian väkiluku kolminkertaistui, kun se sai 900 000 uutta asukasta. 

## Lähteet
* 
* 
* 

### Viitteet

## Aiheesta muualla
Seitsemäs sinetti (albumi)

__NOTOC__
**Seitsemäs sinetti** on Absoluuttisen Nollapisteen vuonna 2003 ilmestynyt seitsemäs studioalbumi. Levy on ensimmäinen, jolla soittaa myöhemmin yhtyeeseen pysyvästi liittynyt kosketinsoittaja Janne Hast.

Levyllä ei ole kantavaa teemaa kuten edellisellä albumilla *[[Nimi muutettu]]*, eikä se ole yhtä kevyt kuin *[[Olos]]*. Levyn vastaanotto oli ristiriitainen: jotkut kriitikot pitivät levyä hyvänä, toiset taas nopeasti tehtynä välityönä. Albumi nousi Suomen virallisen listan sijalle 15.

## Kappaleet
Kaikki kappaleet säveltäneet Tommi Liimatta ja Aki Lääkkölä sekä sanoittanut Liimatta, ellei toisin mainittu. Sovitukset Lääkkölä, Otsala, Krutsin, Hast ja Marko Olavi, paitsi 4 ja 7 Lääkkölä, Otsala, Liimatta, Krutsin, Hast ja Marko Olavi, ja 5 Otsala. 

# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Tommi Liimatta – laulu
* Aki Lääkkölä – kitara
* Aake Otsala – bassokitara, laulu
* Tomi Krutsin – lyömäsoittimet, laulu

### Vierailevat muusikot
* Janne Hast – koskettimet
* Anna Ranki – laulu (1, 3, 11)
* Mikko Kuisma – viulu (7, 10)

### Tuotanto
* Marko Olavi ja Aake Otsala – äänitys ja miksaus
* Pauli Saastamoinen – masterointi
* Sam Sam Gang – kuvat ja kansien suunnittelu
* Sam Sam Gang ja Japa Mattila – kansien taitto

## Arvostelut
* Desibeli.net: 
* Nyt.fi: 
* Soundi: 

## Lähteet
* Absoluuttinen Nollapiste: Seitsemäs sinetti

### Viitteet

## Aiheesta muualla
* Levyn saate
* Levyn arvosteluita
Cill Rónáin

**Cill Rónáin** () on Inis Mórin suurin kylä Aransaarilla Irlannin tasavallan länsirannikolla. Se kuuluu Galwayn kreivikuntaan, joka sijaitsee Connachtin provinssissa. Lautta Inis Mórille lähtee Doolinista, Claren kreivikunnasta ja Ros an Mhílista Galwayn kreivikunnasta. Cill Rónáin pääelinkeinot ovat kalastus ja matkailu. Myös monet koululaiset tulevat saarelle parantamaan iirintaitojaan kesäkouluihin. Vuonna 2002 kylässä asui 270 asukasta.
Ivry-sur-Seine

**Ivry-sur-Seine** on kaakkoisin Pariisin esikaupunkialueista, joka sijaitsee 5,3 kilometrin päässä Pariisin keskustasta. Alueella asui vuonna 2011 noin 58&nbsp;000 ihmistä. Alueella sijaitsee Pariisin suurin chinatown, jossa asuu suurin kiinalainen yhteisö Ranskassa. Alueella on kiinalaisten omistamia ruokakauppoja ja ravintoloita.
 
Ivry-sur-Seinessä on kaksi metroasemaa, alueen läpi kulkee Pariisin metron linja 7. Myös RER-linja C liikennöi alueella. Orlyn lentoasema sijaitsee Ivry-sur-Seinestä etelään.

## Koulutus
* ESME Sudria
* Institut Polytechnique des Sciences Avancées
* IONIS School of Technology and Management

## Lähteet

## Aiheesta muualla
Srinagar

**Srinagar** on kaupunki Intian Jammun ja Kashmirin osavaltiossa maan luoteisosassa Kashmirin laaksossa. Srinagar on osavaltion talvipääkaupunki ja sen asukasluku oli vuoden 2011 väestönlaskennan mukaan 1&nbsp;180&nbsp;570. Muslimit muodostavat sen asukkaiden selvän enemmistön.

## Maantiede

Srinagar sijaitsee Intian Jammun ja Kashmirin osavaltiossa Kashmirin laaksossa historiallisen Kashmirin alueella Jhelumjoen varrella. Srinagar on osavaltion talvipääkaupunki ja kesäpääkaupunki on Jammu. Kashmirin laakso tunnetana hyvänä viljelymaana ja se on Kashmirin tihemmin asuttuja alueita. Alueen korkeus merenpinnasta on noin 1&nbsp;600 metriä. Kaupungin ympärillä on metsiä ja useita järviä. Daljärvi on ollut suosittu matkailukohde. Lähistöllä on myös 8&nbsp;126 metrin korkeuteen kohoava Nanga Parbat-vuori.

## Historia

Rajataranginin mukaan Srinagarin perusti Maurya-valtakunnan hallitsija Ašoka vuonna 250 ennen ajanlaskun alkua ja se sai myöhemmin nimensä hindulaisen jumalatar Srin eli Lakshmin mukaan. Kaupunki oli alueen pääkaupunki 500-luvun puolivälille saakka. Myöhemmät alueen hinduhallitsijat siirtelivät omia pääkaupunkejaan useaan otteeseen. Kiinalainen buddhalainen matkailija Xuanzang mainitsi Srinagarin hänen matkustaessaan Kashmirissa vuonna 631.

Kashmirista tuli osa muslimien hallitsemaa aluetta 1300-luvulla. Suurmogulein valtakunnan hallitsija Akbar valloitti sen vuonna 1586. Suurmogulien valtaa jatkui vuoteen 1752, jolloin alueen valloittivat ensin afgaanit ja sittemmin sikhit vuonna 1819. Sikhejä vastaan sotineet britit antoivat Kashmirin alueen liittolaiselleen Gulab Singhille vuonna 1846. 

Brittivalta Intian niemimaalla päättyi Intian jakoon vuonna 1947. Tilanne kashmirissa oli sekava. Lokakuussa 1947 joukko afgaaniheimosotureita yritti vallata Kashmirin laakson ja Kashmirin hallitsijan Hari Singh ilmoitti Kashmirin liittyvän Intiaan. Intialaisia sotilaita lennätettiin Srinagariin, jossa heimosoturien hyökkäys torjuttiin. Yhteenotot alueella jatkuivat vuoteen 1949, jolloin 1. tammikuuta solmittiin Yk:n turvallisuusneuvoston valvoma tulitauko.

## Väestö

Srinagarin asukasluku oli Intian vuoden 2011 väestönlaskennan mukaan 1&nbsp;180&nbsp;570 ja sen esikaupunkialueet mukaan luettuna 1&nbsp;206&nbsp;419. Kaupungin asukkaista 95,97&nbsp;% oli muslimeja. Hinduja oli 2,75&nbsp;%, sikhejä 0,92&nbsp;% ja kristittyjä 0,21&nbsp;%.

## Lähteet

## Aiheesta muualla
Doolin

**Doolin** () on rannikkokylä Claren kreivikunnassa Irlannissa Atlantin rannikolla. Sitä reunustaa Lisdoonvarnan kylpyläkaupunki. Doolin tunnetaan perinteisen irlantilaisen musiikin keskuksena. Lähialueella on lukuisia kivi- ja rautakautisia muinaisjäännöksiä. Doonagoren ja Ballinalacken linnat sijaitsevat myös alueella.

Doolin on yksi kolmesta satamasta, josta Aransaarten lautat lähtevät. Doolin sijaitsee myös Cliffs of Moherin lähettyvillä ja bussi Limerickistä/Ennisistä pysähtyy sekä kallioilla että Doolinissa matkallaan Galwayhin. Seutu kuuluu Burren-alueeseen.

Laajalle levittäytynyt kylä koostuu sataman lisäksi kolmesta selkeämmin erottuvasta alueesta: Roadfordista, Fisher Streetistä ja Fitz's Crossista. Jokaisessa näistä kolmesta keskuksesta on pubeja ja majoituspaikkoja.

Aille-joki virtaa Burrenin kukkuloita alas Doolinin ohi mereen. Pieni Crab Islandin saari sijaitsee lyhyen matkan päässä satamasta. Doolinin luola sijaitsee lähellä Roadfordia.
Burnout Dominator

**Burnout Dominator** on EA UK:n kehittämä ja  Electronic Artsin maaliskuussa 2007 julkaisema *[[Burnout (pelisarja)|Burnout]]*-pelisarjaan kuuluva ajopeli.

## Pelaaminen
Peli on tuttua *Burnout*-tyylistä kaahailua kaduilla ja vastustajien kiilaamista radalta. Juoni, grafiikka ja pelattavuus ovat ottaneet edistysaskeleita. Lisäksi pelissä voi kisata uudenlaisilla ajoneuvoilla, kuten hotrodeilla, nelivetomaastureilla ja muskeliautoilla. 

Pelissä voi kilpailla myös uudessa World Tourissa ja Maniac-tilassa, jossa pelaaja saa sitä enemmän pisteitä, mitä hullumpi ajotapa on. Kisoja voittamalla, vastustajia kiilaamalla ulos pelistä ja palkintovaatimuksia suorittamalla saa lisää Domination-pisteitä, joiden avulla voi avata piilotettua materiaalia.

## Lähteet
Härkärodeo

**Härkärodeo** on rodeourheilulaji, jossa ratsastaja yrittää pysyä härän selässä vähintään 8 sekuntia pitäen vain yhdellä kädellä kiinni köydestä, joka on sidottu härkään. Se on ehkä kaikkein kuuluisin rodeolaji.

Ennen kilpailua ratsastajat ja härät arvotaan pareiksi. Ratsastaja asettuu härän selkään, joka päästetään areenalle kun ratsastaja ilmoittaa olevansa valmis. Lähistöllä on koko suorituksen ajan "rodeoklovneja", jotka pyrkivät varmistamaan ratsastajan turvallisuuden suorituksen päätyttyä houkuttelemalla härän huomion pois ratsastajasta. 

Härkärodeossa ratsastajan suoritus arvioidaan pistein 0–100. Myös härkä saa pisteet. Tuomareita on yleensä kaksi, joista kumpikin antaa sekä härälle että ratsastajalle 0–25 pistettä. Täyteen pistemäärään päästäkseen molempien on saatava kummaltakin tuomarilta 25 pistettä. Yli 80 pisteen suoritus on todella hyvä. Härän pistemäärään vaikuttavat eläimen nopeus, voima ja liikkuvuus, ratsastajan pisteisiin puolestaan tasapaino ja tyyli. Jos ratsastaja putoaa tai koskee vapaalla kädellä härkää, köyttä tai itseään, hänet hylätään.

Eläinoikeusjärjestöt ovat esittäneet kritiikkiä härkärodeota kohtaan. Heidän mukaansa ratsastajan saappaissa olevat kannukset ja härän kupeiden ympäri sidottava hihna aiheuttavat kipua härälle. Hihnaa käytetään, jotta härkä potkisi enemmän takajaloillaan.
Pohjolan talo (Reykjavík)

**Pohjolan talo** () on pohjoismainen kulttuurikeskus Islannin pääkaupungissa Reykjavíkissä. Sen suunnitteli suomalainen arkkitehti Alvar Aalto, ja se rakennettiin vuosina 1965–1968. Talo toimii islantilaisen ja muun pohjoismaisen kulttuurin yhdyssiteenä. Se sisältää muun muassa kirjaston, jossa on yli 30 000 pohjoismaista kirjaa.

## Lähteet

## Aiheesta muualla
* Pohjolan talon viralliset sivut
Jyllanninhevonen

**Jyllanninhevonen** eli juutinhevonen on raskas keskikokoinen tanskalainen työhevosrotu. Jyllanninhevonen sopii kaikkeen työajoon, mutta rotu on vähentynyt ja nykyisin niitä nähdään ainoastaan kaupunkien kaduilla vetämässä kärryjä.

## Ominaisuudet
Jyllanninhevonen on jalostettu rauhalliseksi ja voimakkaaksi työhevoseksi. Liikkeet ovat tarmokkaat ja irtonaiset. Pyöreä runko ja massiivinen takaosa on peritty suffolk punchilta. Selvin ero näiden rotujen välillä on jyllanninhevosen pitkät vuohiskarvat. Säkäkorkeus on noin 150–160&nbsp;cm.

## Historia
Jyllanninhevonen polveutunee osittain esihistoriallisista metsähevosista, joita vietiin Tanskasta Englantiin. Vanha jyllantilainen hevonen oli 1100-luvulle mennessä kehitetty kestäväksi ja vähemmällä ruoalla pärjääväksi sotahevoseksi. Nykyiseen muotoonsa rotu kehittyi 1800-luvulla, jolloin rotuun risteytettiin englantilaisia hevosrotuja, etenkin suffolk punchia, mutta myös muita rotuja kuten kevyitä ajotyyppisiä rotuja clevelandinruunikkoa ja yorkshirenvaunuhevosta.

Saksassa käytettiin jyllanninhevosia vielä 1900-luvulla schleswiginhevosen kehittämisessä.

## Aiheesta muualla

* Jyllanninhevonen hevosmaailma-netissä
Rudus

**Rudus Oy** on suomalainen kivipohjaisia rakennusmateriaaleja valmistava yhtiö. Se kuuluu kansainväliseen CRH-konserniin.

## Historia
Rudus-yhtiön perusti diplomi-insinööri Tor Blomqvist vuonna 1931, ja alkuun se myi hiekkaa ja valmisti kivestä sepeliä. Vuonna 1939 toiminta laajeni kvartsin louhintaan Nilsiässä ja sen jalostukseen Hakkilan kivennäismyllyssä Tikkurilassa. Vuonna 1949 käynnistyi Nilsiässä laitos, jossa kvartsia pyrittiin jalostamaan lasiteollisuuden tarpeisiin. Tuohon aikaan Ruduksella oli sorakuoppia, kolme kivenmurskaamoa, kvartsiitti- ja liuskelouhokset, hiekanlajitteluasemia sekä Biohum-mullanvalmistuslaitos. Yritys työllisti 1950-luvun taitteessa 185 ihmistä.

Lohjan Kalkkitehdas Oy (myöhemmin Oy Lohja Ab) osti Oy Rudus Ab:n vuonna 1939 ja aloitti ensimmäisenä Suomessa valmisbetonin tuotannon 1958. Vuonna 1961 Rudus sulautettiin emoyhtiöön, kunnes vuonna 1993 se taas yhtiöitettiin Lohja-konsernin järjestelyjen ja uuden omistajan, ruotsalainen Euroc AB:n myötä Lohja Rudus Oy Ab:ksi.

Vuonna 1999 irlantilainen suuryritys CRH osti Lohja Ruduksen ja sementtivalmistaja Finnsementin ne siihen asti omistaneelta ruotsalais-norjalaiselta Scancem-konsernilta, joka oli muodostunut Eurocin ja norjalaisen Akerin fuusiosta. Samaan aikaan Scancem puolestaan myytiin saksalaiselle Heidelberger Zementille. Tuolloin Lohja Rudus hallitsi yli kolmannesta Suomen valmisbetonimarkkinoista ja toimi myös Venäjällä, Baltiassa, Puolassa ja Pohjois-Saksassa. Yhtiön nimi muuttui Rudus Oy:ksi vuoden 2008 alusta, jolloin sen tytäryhtiöitä olivat Rudus Asfaltti Oy, Rudus Murskaus Oy, Rudus Betonituote Oy (ent. A-betoni), Elpotek Oy, Rudus East Oy, Rudus AS (Viro), Rudus SIA (Latvia) ja ZAO Betomix LO (Venäjä). CRH kertoo olevansa maailman toiseksi suurin rakennusmateriaaliyritys, joka toimii 29 maassa ja työllistää 76&nbsp;000 henkilöä.

## Lähteet
* Helsingin Sanomat 25.3.2007, Lohja Ruduksen työnhakuilmoitus
### Viitteet

## Kirjallisuutta
*  

## Aiheesta muualla
* Rudus Oy
Zombikävely

**Zombikävely** on alakulttuurin muoto, jossa joukko ihmisiä naamioituu zombeiksi ja kulkee ennaltamäärätyn reitin eläytyen niihin.

Ensimmäinen suomalainen zombikävely, Zombiewalk, järjestettiin 1. lokakuuta 2006 Helsingissä. Reitti kulki Kiasmalta Senaatintorille. Tapahtuma keräsi noin 80 osallistujaa. Myöhemmin vastaavia kulkueita on järjestetty Helsingin lisäksi Oulussa, Mikkelissä, Joensuussa, Tampereella, Kuopiossa, Turussa ja Kemissä.

## Aiheesta muualla

* http://www.zombiewalk.com
Unkarin avaruustoimisto

**Unkarin avaruustoimisto**  () on Unkarin avaruusjärjestö,

Se toimi vuonna 2003 Unkarin Viestintäministeriön alaisena (Ministry of Informatics and Communications), myöhemmin Liikenneministeriön (Transport, Communication and Water Management) ja nykyisin (kesäkuusta 2006 alkaen) ympäristöministeriön (Ministry of Environment and Water) alaisuudessa. 

Järjestö aloitti yhteistyökeskustelut ESAn kanssa syksyllä 1989. Se solmi nk. PECS-sopimuksen (Programme for European Cooperating States) Euroopan avaruusjärjestön kanssa 7. huhtikuuta 2003 ja uudisti tämän sopimuksen kesällä 2008 - se jatkuu 5 marraskuuta 2013 asti. On oletettavaa, että Unkari pyrkii ja pääsee ESAn jäseneksi tuon ajankohdan jälkeen.

Unkari panosti 2003-2008 ESAn ohjelmiin 7,5 miljoonaa euroa, jolla sen yirtykset ja tutkimusyksiköt osallistuivat 40 projektiin, joista 2/3 oli avaruustieteeseen liittyviä. Kolmannes oli yritysten hankkeita ja pääosa yliopistojen ja tutkimuslaitosten projekteja.

Helmikuussa 2015 Unkarista tuli Euroopan avaruusjärjestön jäsenvaltio. 

## Unkarin avaruustoiminnasta

Unkarin avaruustoiminta alkoi 1970-luvulla Neuvostoliiton johtaman Interkosmos-järjestön puitteissa. 

Unkarilainen kosmonautti Bertalan Farkas lensi avaruuteen 26. toukokuuta 1980.

Unkarin ensimmäinen oma satelliitti, MaSat-1 (Cubesat), laukaistiin avaruuteen 13.2.2012.

## Lähteet

## Aiheesta muualla
* Unkarin avaruustoimisto 
* Magyar Urkutatási Irodan sivusto
Taitoluistelun Euroopan-mestaruuskilpailut

**Taitoluistelun Euroopan-mestaruuskilpailut** on Kansainvälisen luisteluliiton (International Skating Union, ISU) vuosittain järjestämä urheilutapahtuma.

Taitoluistelun EM-kilpailuja on järjestetty vuodesta 1891, jolloin ne pidettiin Hampurissa Saksan keisarikunnassa. EM-kilpailut on vanhin ISUn järjestämä taitoluistelun mestaruuskilpailu. Alkujaan Euroopan-mestaruuskilpailuissa kilpailtiin vain miesten yksinluistelussa. Naisten yksinluistelu ja pariluistelu tulivat kisaohjelmaan vuonna 1930, jolloin kilpailut käytiin Wienissä Itävallassa, ja jäätanssi vuonna 1954, jolloin kilpailut järjestettiin Bolzanossa Italiassa.

Euroopan-mestaruuskilpailut ovat jääneet vuoden 1891 jälkeen pitämättä kahdeksanatoista vuonna. Vuosina 1915–1921 ja 1940–1946 niitä ei järjestetty maailmansotien vuoksi ja lisäksi EM-kilpailut ovat jääneet väliin vuosina 1896, 1897, 1902 ja 1903.

Vuoteen 1948 asti minkä tahansa ISUn jäsenmaan edustajat saivat osallistua EM-kilpailuihin. Tuona kyseisenä vuonna yhdysvaltalainen Dick Button voitti miesten yksinluistelun Euroopan-mestaruuden ja kanadalainen Barbara Ann Scott naisten mestaruuden; Scott oli voittanut yksinluistelun mestaruuden myös vuonna 1947. Tämän jälkeen vain eurooppalaisista maista tulevat luistelijat ovat voineet osallistua kilpailuihin.

Miesten yksinluistelussa eniten Euroopan-mestaruuksia voittanut urheilija on ruotsalainen Ulrich Salchow, joka voitti vuosina 1898–1900, 1904, 1906, 1907, 1909, 1910 ja 1913 yhdeksän kultamitalia. Naisten yksinluistelussa menestynein on venäläinen Irina Slutskaja, joka on voittanut seitsemän EM-kultaa vuosina 1996, 1997, 2000, 2001, 2003, 2005 ja 2006. Muita yksinluistelussa menestyneitä miehiä ovat muun muassa kahdeksan Euroopan-mestaruutta voittanut itävaltalainen Karl Schäfer, seitsemän mestaruutta voittanut venäläinen Jevgeni Pljuštšenko, kuusi mestaruutta voittanut itävaltalainen Willy Böckl sekä viisi Euroopan-mestaruutta voittaneet ranskalainen Alain Giletti ja slovakialainen (Tšekkoslovakiaa edustanut) Ondrej Nepela. Naisten yksinluistelussa ovat Slutskajan jälkeen parhaiten menestyneet kuusi Euroopan-mestaruutta voittaneet norjalainen Sonja Henie ja saksalainen, Itä-Saksaa edustanut Katarina Witt sekä viisi mestaruutta voittaneet alankomaalainen Sjoukje Dijkstra ja ranskalainen Surya Bonaly.

## Mitalitaulukko
*Vuoden 2013 EM-kilpailujen jälkeen.*

## Lähteet
*Miesten yksinluistelu taitoluistelun Euroopan-mestaruuskilpailuissa  
*Naisten yksinluistelu   
*Pariluistelu  
*Jäätanssi
Santelipuu

**Intiansanteli** eli **santelipuu** (*Santalum album*) on ainavihanta trooppinen puu, jota kerätään luonnosta ja kasvatetaan hyväntuoksuisen puuaineksensa takia. 

## Ulkonäkö ja koko
Santelipuulla on laakerinlehden muotoiset ja kokoiset ohuet lehdet, punertavat terttuina kasvavat kukat ja marjamaiset punaiset hedelmät. Puu kasvaa 4–9 metriä korkeaksi. Vaikka sillä on omaa lehtivihreää, se elää puoliksi loisena.
 
## Levinneisyys
Santelipuu elää villinä Indonesiassa, Australiassa ja Intian trooppisissa osissa.

## Viljely
Santelipuun viljely on vaikeaa, sillä hedelmät eivät idä helposti, ja erityisesti pienet taimet tarvitsevat loissuhteen toiseen kasviin.

## Käyttö
Santelipuusta tehdään suitsukkeita, hajuvesiä ja uskonnollisia sekä muita esineitä, kuten pienikokoisia patsaita.

## Kuvia

Tiedosto:Santalum album - Köhler–s Medizinal-Pflanzen-128.jpg|Santelipuun kuva.
Tiedosto:Santalum album (Chandan) in Hyderabad, AP W2 IMG 0023.jpg|Santelipuun kukkia.
Tiedosto:Santalum album Fruit Krish.jpg|Santelipuun hedelmä.


## Lähteet

## Aiheesta muualla
* ITIS: ''Santalum album''
Marko Nenonen

**Marko Veli Tapio Nenonen** (s. 1956) on tietokirjailija ja tutkija sekä Tampereen yliopiston dosentti. Hän jäi eläkkeelle yliopistonlehtorin toimesta samasta yliopistosta. Nenonen väitteli filosofian tohtoriksi Tampereen yliopistosta vuonna 1992. Hänen vastaväittäjänsä oli professori Antero Heikkinen Joensuun yliopistosta. Nenosen tutkimusalueita ovat olleet liikenteen ja myös hevosliikenteen historia sekä talous- ja sosiaalihistoria ja erityisesti Euroopan noitavainojen historia.

Nenonen on yksi tutkijoista, jotka tuottivat laajan kolmiosaisen teossarjan Suomen maantieliikenteen historiasta *1000 vuotta tietä, kaksisataa vuotta tielaitosta* (1995*–*1999, toim. Jaakko Masonen, Mauno Hänninen, Tapani Mauranen ym.). 

Nenonen on toiminut Taikakynä Ky:n toimitusjohtajana (1992*–*1996), Chronicon Oy:n hallituksen puheenjohtajana 1996*–*2000 sekä ajoittain vuodesta 2010 alkaen Nevelyn Media Oy:n eri tehtävissä. Nenosen kaksi lasta asuvat Isossa-Britanniassa ja Yhdysvalloissa.

## [https://www.markonenonen.fi/ Teoksia]
### Noitavainojen historia

* 
* 
* 
* 
* *Paholaisen salaliitto. Noitavainojen vuosisadat.* Jyväskylä: Atena 2026. 

### Sosiaali- ja yhteiskuntahistoria

* 
* *Liikenne–talous–ihminen. Liikenteen muutos luovan talouden Suomessa 1945–2030.* Toim. yhdessä Henri Wikin kanssa. Helsinki: Väylävirasto 2020. 
* *K niin kuin katastrofi. Länsimaiden seitsemän tulevaisuutta.* Jyväskylä: Atena, 2021. Yhdessä Rami Kankaan ja Mari Välimäen kanssa. 

### Muuta
* 

## Lähteet
Henkilökohtaisesti (kappale)

__NOTOC__
**Henkilökohtaisesti** on PMMP:n ensimmäinen single albumilta *[[Leskiäidin tyttäret]]*. Se ilmestyi 19. syyskuuta 2006 ainoastaan digimyyntiin. Single oli iTunes Storen ja Download.NetAnttilan myydyimpiä kappaleita jonkin aikaa julkaisun jälkeen. Kappaleen on sanottu muistuttavan hieman Leevi and the Leavingsin tuotantoa.

## Kappaleet
# 

## Musiikkivideo
Kappaleelle kuvatun musiikkivideon on ohjannut Mika Kurvinen. Videon alussa Paula ja Mira kävelevät tiellä, jolla heitä vastaan tulee tapaturmapaikalle ajava paloauto. Paikalla on henkilöauto katollaan pellolla, palomies menee autoon hakemaan ajajaa, joka kuitenkin on poissa. Palomies pakenee paikalta ennen auton räjähtämistä. Paulan ja Miran silmät ovat mustelmilla.

TV-kanava Nelonen näytti videon ensimmäistä kertaa 18. syyskuuta 2006.

## Lähteet